**Greit å vite:** Norsk er språket de fleste i Norge snakker. Vi har to likestilte mål-former, altså skrift-former. Det er bokmål og nynorsk. Norsk er et nord-germansk språk. Både svensk og dansk er språk som ligner norsk. Nordmenn, svensker og dansker kan som regel forstå hverandre.

| **Når jeg leser …** | **da betyr det …** |
| --- | --- |
| andel, en | en del, en bit av noe større, en prosent-del |
| dialekt, en | en måte å snakke på, sier noe om hvor du kommer fra |
| eld-gammelt | noe veldig gammelt |
| fan, en | en person som hyller for eksempel en artist |
| fascinert | det å være svært interessert i eller betatt av |
| germansk | et europeisk språk brukt av folke-gruppa germanerne |
| hektet på, å være | å ha dilla på, å like noe spesielt godt akkurat nå |
| likestilt | her: det å ha lik verdi, like viktig |
| lokke, å | å friste |
| mål-form, en / ei | en måte vi skriver et språk på |
| norrønt | språket i Norge i viking-tiden og middelalderen |
| pugge, å | å øve på en oppgave igjen og igjen |
| spontan | det som er plutselig og uten planlegging |
| snakke flytende, å | å snakke uten å ta pauser for å lete etter ord |
| vel verdt det | det at noe er verdt strevet og hard jobbing |
| variant, en | en type, en form for |

563 – Musikken lokket dem til å lære seg norsk

 Klar Tale nr. 3 / 2022

De fleste i Norge bruker bokmål som skrift-språk. Bare én av ni elever har nynorsk som hoved-mål på skolen. Det er rundt 11 prosent. Nynorsk er blitt mindre populært på 20 år.

I fylket Møre og Romsdal har de størst andel elever som bruker nynorsk. Nesten halvparten av elevene bruker denne formen først og fremst. Rett bak kommer Vestland fylke.

Bokmål kommer fra det danske skrift-språket. Mens Ivar Aasen grunnla nynorsk. Ofte kalles han bare nynorskens far.

Når en person i Norge snakker, kan vi ofte høre hvor denne personen kommer fra geografisk. Årsaken er dialekten. Folk snakker ulike dialekter fra Nord-Norge til Sør-Norge. Det er varianter av norsk tale-mål.

Norsk er ikke alene som språk i Norge. Samisk er et eld-gammelt språk som mange bruker. Det var i bruk helt tilbake til da nordmenn snakket norrønt. Kanskje enda lenger tilbake. Norrønt var starten på det moderne, norske språket. Vikingene snakket norrønt for over tusen år siden.

Kilder: SSB, snl.no

# Spørsmål:

# 1: Hvor kommer de fire personene i Klar Tales sak fra?

# Svar:

#

# 2: Hva fikk Courtney Miller til å ville lære norsk?

# Svar:

# 3: Hva med Hon Sen Chan?

# Svar:

# 4: Hvilke to mål-former har vi i Norge?

# Svar:

# 5: Hva er en dialekt? Svar:

#

# 6: Hva heter språket vikingene brukte?

# Svar:

#

# 7: Hvorfor ville Christophe Slim lære norsk? Svar:

8: Hvem har skrevet «Barndomshjemmet»?

Svar:

**Oppgave: Sett ordene på rett sted i teksten**

verdt

til

fans

et

fascinert

viral

fra

av

hektet

er

 Ylvis i USA

Courtney \_ \_ \_ USA er \_ \_ \_ \_ \_ \_ på Ylvis. Hun er langt fra alene. Brødrene fra Bergen \_ \_ kjent for musikk, musikk-videoer og morsomme TV-programmer. Ylvis består av Bård og Vegard Ylvisåker.

I 2013 kom sangen som skulle gi enorm oppmerksomhet – også i USA. Der fikk de mange \_ \_ \_ \_.

«The Fox (What Does The Fox Say?)» handler om en rev, og hvordan den snakker. De la sangen på kanalen YouTube. Den ble en \_ \_ \_ \_ \_ video, og folk elsket den. Ordet «viral» kommer av ordet «virus». Videoen spredde seg raskt, akkurat som \_ \_ virus.

Amerikanere var spesielt \_ \_ \_ \_ \_ \_ \_ \_ \_. Flere kjente TV-programmer inviterte Ylvis som gjester. En av dem var Ellen DeGeneres.

Innspillingen \_ \_ «The Fox» ble produsert av selveste Stargate. Selskapet er norsk, og det har vunnet priser. Det holder til i byen Los Angeles i USA.

Stargates hjelp var visstnok en bytte-handel. Ylvis laget en film i anledning 40-årsdagen \_ \_ \_ produsent Mikkel Eriksen. Ylvis syntes nok handelen var vel \_ \_ \_ \_ \_ det.

Kilder: Klar Tale, bt.no, Wikipedia

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: <https://www.klartale.no/e-avisen/innlogging>

Du finner også artikkelen på klartale.no. Se etter merket «Ukens oppgave».

Om binde-streker: I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.